
Ερμούπολη, 20/02/2025



Α Ν Α Κ Ο Ι Ν Ω Σ Η  
ΓΙΑ ΧΟΡΗΓΗΣΗ ΑΔΕΙΑΣ ΧΡΗΣΕΩΣ ΧΩΡΟΥ ΧΕΡΣΑΙΑΣ ΖΩΝΗΣ ΛΙΜΕΝΑ ΔΙΚΑΙΟΔΟΣΙΑΣ Δ.Λ.Τ.Σ.

Το Δημοτικό Λιμενικό Ταμείο Σύρου ενημερώνει τους ιδιοκτήτες καταστημάτων υγειονομικού ενδιαφέροντος εντός περιοχών αρμοδιότητας του, στα νησιά Σύρο, Κέα, Κύθνο και Σέριφο, ότι με την υπ’ αριθ. (142/2024 ΑΔΑ : 65ΣΥΟΡΝ0-ΟΗΦ) απόφαση του Δ.Σ. του Δημοτικού Λιμενικού Ταμείου Σύρου έγινε ο καθορισμός ανταλλάγματος παραχώρησης πεζοδρομίων, παραλιακών χώρων για το χρονικό διάστημα από 01/01/2025 έως 31/12/2027. 

Παρακαλούνται οι ενδιαφερόμενοι να συμπληρώσουν το σχετικό ΕΝΤΥΠΟ ΑΙΤΗΣΗΣ ΠΑΡΑΧΩΡΗΣΗΣ το οποίο βρίσκεται αναρτημένο στην ιστοσελίδα www.portofsyros.gr 
προσκομίζοντας τα παρακάτω δικαιολογητικά :

[bookmark: _GoBack]1) Φ/o άδειας λειτουργίας ή  γνωστοποίηση αυτής
2)Τοπογραφικό διάγραμμα (σε 4 αντίτυπα) εξαρτημένο σε ΕΓΣΑ 87, κατάλληλης κλίμακας, αρμοδίως υπογεγραμμένο με : 
i) Πλήρη και λεπτομερή αποτύπωση του προς παραχώρηση χώρου, των πεζοδρομίων, ραμπών, πινακίδων, αστικού εξοπλισμού κ.λ.π. (εμφανή όρια, αρίθμηση κορυφών κλπ) και υπόμνημα κατάλληλης κλίμακας της θέσης σε σχέση με την ευρύτερη περιοχή του λιμένα.  ii) Πίνακα συντεταγμένων των προαναφερόμενων κορυφών σε ΕΓΣΑ 87, διαστάσεις του χώρου και εμβαδόν αυτού σε τ.μ. iii) Απεικόνιση οριογραμμής αιγιαλού, παραλίας και χερσαίας ζώνης λιμένα (κόκκινη, κίτρινη και πράσινη γραμμή αντίστοιχα) με τις αντίστοιχες αποφάσεις καθορισμού τους. Επιπροσθέτως το Τοπογραφικό Διάγραμμα θα αποστέλλεται και σε επεξεργάσιμη μορφή .dwg σε έκδοση μικρότερη του 2013.  
3) Υπεύθυνη Δήλωση του αρμόδιου μηχανικού ότι δεν υπάρχουν αυθαίρετες κατασκευές στον αιτούμενο για παραχώρηση χώρο ή σε περίπτωση ύπαρξης αυθαίρετων κατασκευών, βεβαίωση αρμόδιου μηχανικού για τη στατική επάρκεια των υφιστάμενων κατασκευών
4) Πινακίδα διαστάσεων τουλάχιστον Α4 σε υπόβαθρο ορθοφωτοχάρτη του άρθρου 11 του ν. 4281/2014  ή σε υπόβαθρο από την εφαρμογή «ΘΕΑΣΗ ΟΡΘΟΦΩΤΟΧΑΡΤΩΝ»  του gov.gr, με αναφορά στις συντεταγμένες και το εμβαδόν του παραχωρούμενου χώρου εις διπλούν  για να σφραγιστεί από την  υπηρεσία και στη συνέχεια ένα αντίγραφο να τοποθετηθεί σε εμφανές σημείο του χώρου, με επιμέλεια του αιτούντα. 

Η αίτηση συνοδευόμενη με τα δικαιολογητικά υποβάλλονται μέχρι 31/03/2025 στην έδρα του Δημοτικού Λιμενικού Ταμείου Σύρου ιδιοχείρως ή ταχυδρομικώς.

